《和柳子厚诗十七首》
宋代·程俱

老境一如此，羲娥日交侵。霜毛三千丈，安问尺与寻。

陈力会知止，嘉言佩周任。归来北山北，邂逅得素心。

朝见东日升，暮见西日沉。流运有终古，朱颜岂常今。

譬之如渑酒，岂耐无停斟。万化未有极，谁能惜分阴。

捕影良自苦，沈哀寄微吟。安知菩提树，正在生死林。

长风振遥壑，三籁有馀音。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。